Številka:3505-9/2015

Datum: 1. 9. 2016

**MESTNEMU SVETU**

**MESTNE OBČINE PTUJ**

**ZADEVA:** **Predlog Odloka o občinskem podrobnem prostorskem načrtu za enoto urejanja prostora RO15 Ptuj – Nova vas**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu z 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam Mestnemu svetu v obravnavo in sprejem predlog Odloka o občinskem podrobnem prostorskem načrtu za enoto urejanja prostora RO15 Ptuj – Nova vas.

|  |  |  |
| --- | --- | --- |
|  |  | Miran SENČAR,  župan Mestne občine Ptuj |

Priloge:

* predlog odloka z obrazložitvijo
* grafične priloge
* variantna rešitev z obračališčem – v skladu s sklepom 20. redne seje MS

PREDLOG

september 2016

Na podlagi 61. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US in 14/15 - ZUUJFO) in 12. člena Statuta Mestne občine Ptuj (Uradni vestnik Mestne občine Ptuj, št 9/07) je Mestni svet Mestne občine Ptuj na \_\_\_\_\_\_\_\_ seji, dne \_\_\_\_\_\_\_\_\_, sprejel

**ODLOK**

**o občinskem podrobnem prostorskem načrtu**

**za enoto urejanja prostora RO15 Ptuj - Nova vas**

**I. UVODNE DOLOČBE**

**1. člen**

(predmet odloka)

S tem odlokom se skladno z Odlokom o Občinskim prostorskim načrtom Mestne občine Ptuj (Uradni vestnik Mestne občine Ptuj, št. 10/15 in 8/16; v nadaljevanju: OPN) sprejme Občinski podrobni prostorski načrtza enoto urejanja prostora RO15 Ptuj - Nova vas,(v nadaljevanju: OPPN), ki ga je izdelala družba UMARH d.o.o., Ulica 5. prekomorske 7, 2250 Ptuj, pod številko 01/16, datum april 2016.

**2. člen**

(sestavni deli podrobnega načrta)

OPPN bo sestavljen iz naslednjih delov:

A) Besedilo:

1. Obrazložitev odloka

2. Odlok o občinskem podrobnem prostorskem načrtu

3. Smernice in mnenja k občinskemu podrobnemu prostorskemu načrtu

B) Kartografski del:

1. Pregledna karta s prikazom območja obdelave 1:2000
2. Izsek iz kartografskega dela OPN s prikazom meje OPPN 1:5000
3. Območje OPPN z obstoječim parcelnim stanjem 1:500
4. Ureditveno količbena situacija 1:500
5. Situacija komunalne in energetske infrastrukture 1:500
6. Situacija prometne ureditve 1:500
7. Načrt parcelacije 1:500

C) Priloge

1. Izvleček iz strateškega prostorskega akta
2. Prikaz stanja prostora
3. Strokovne podlage na katerih temeljijo rešitve prostorskega akta
4. Povzetek za javnost
5. Spis postopka

**II. OPIS MEJE OBMOČJA**

**3. člen**

(območje podrobnega načrta)

1. Sklenjeno območje OPPN je določeno s tehničnimi elementi, ki omogočajo prenos novih mej parcel v naravo. Koordinate tehničnih elementov so priložene v prikazu območja OPPN z načrtom parcelacije.
2. V sklenjenem območju OPPN iz prejšnjega odstavka se skladno z geodetskim načrtom nahaja zemljišče s parcelnimi številkami 7198/21, 198/16, 198/17, 198/18, 198/19, 198/20, 198/26, 198/25, 198/27, 198/23, 198/24, 198/22, vse k.o. 389-Nova vas pri Ptuju.
3. Po podatkih GURS je velikost sklenjenega območja OPPN 8.831 m².
4. Ureditve, navedene v 3. členu tega odloka, obsegajo tudi okoliška zemljišča in dele zemljišč, na katerih se izvede potrebna komunalna in energetska infrastruktura.

**4. člen**

(namenska raba območja)

1. Osnovna namenska raba: območje stavbnih zemljišč.
2. Podrobnejša namenska raba: območja stanovanj (S), namenjena bivanju in spremljajočim dejavnostim, znotraj podrobnejše namenske rabe prostora S (območja stanovanj) pa kot površine podeželskega naselja (SK), namenjene bivanju in površinam kmetij z dopolnilnimi dejavnostmi.

**III. FUNKCIJE OBMOČJA S POGOJI ZA IZRABO IN KVALITETO GRADNJE TER URBANISTIČNE OMEJITVE**

**5. člen**

(prostorske ureditve, ki se načrtujejo s podrobnim načrtom)

1. S tem OPPN se načrtujejo ureditve povezane s stanovanjsko gradnjo v Novi vasi na Ptuju, v enoti urejanja prostora RO15 Ptuj - Nova vas.
2. Predvidene so naslednje ureditve:
3. gradnja enajstih stanovanjskih stavb,
4. gradnja nezahtevnih in enostavnih objektov za lastne potrebe,
5. ureditev zelenih in drugih površin,
6. ureditev gospodarske javne infrastrukture in grajenega javnega dobra z ureditvijo dovozne ceste.

**6. člen**

(pogoji za izrabo območja)

V območju OPPN so opredeljene prostorske ureditve povezane z gradnjo stanovanjskih stavb s pripadajočimi objekti in funkcionalnim zemljiščem.

**7. člen**

(urbanistične omejitve)

V območju obdelave veljajo naslednje urbanistične omejitve, ki so prikazane v grafičnem delu:

* gradbena linija je črta, na katero morajo biti z enim robom postavljeni novozgrajeni objekti, dovoljeni so le manjši odmiki delov fasad (balkoni, nadstreški in podobno);
* gradbena meja je črta, ki je novozgrajeni objekti ne smejo presegati, lahko pa se je dotikajo ali so od nje odmaknjeni v notranjost;
* maksimalna etažnost je oznaka, ki podaja največje število etaž novogradenj in se izraža kot oznaka kleti, pritličja in števila nadstropij nad njimi;
* namembnost objekta je oznaka objekta z barvno šrafuro, objekti v območju so namenjeni stanovanjskim dejavnostim;
* faktor zazidanosti (FZ) je razmerje med pozidano površino in velikostjo območja.

**IV. MERILA IN POGOJI ZA NAČRTOVANJE PROSTORSKE UREDITVE**

**8. člen**

(vrste posegov in dopustnih dejavnosti)

* + 1. Do začetka izvajanja prostorskih ureditev oziroma posameznih etap, določenih v 32. členu tega odloka, je na območju OPPN iz 4. člena tega odloka dovoljena obstoječa raba zemljišč.

(2) Dejavnosti se v območju OPPN locirajo skladno s podrobnejšo namensko rabo – območje podeželskega naselja SK. Namembnost objektov je v osnovi stanovanjska, dopustne so spremljajoče dejavnosti, kot so v OPN opredeljene za namensko rabo SK.

**V. FUNKCIONALNA IN OBLIKOVNA MERILA TER POGOJI**

**9. člen**

(pogoji za urbanistično in arhitekturno oblikovanje)

* + 1. Po tipologiji zazidave so v skladu z odlokom o OPN dopustne prostostoječe stavbe, razviti tlorisi, po tipologiji namembnosti in oblikovanja pa stavbe tipa S1, S3 (le v gručah po vsaj tri stavbe) in S8.
    2. Lega stavb je določena z gradbeno linijo in gradbeno mejo, dimenzija in umestitev objektov v prostor ter velikost in zmogljivost objektov – tlorisni in višinski gabariti so razvidni iz grafične priloge – list 4 – Ureditveno količbena situacija. Vhodi v objekte so zarisani shematsko, natančno se opredelijo v projektni dokumentaciji.

1. Etažnost: max. K+P+M, pri etažah so upoštevane standardne višine stanovanjskih etaž.
2. Faktor pozidanosti zemljišča (FZ): max. 0,5.
3. Strehe so dvokapne z naklonom 35°- 45°. Dovoljena je gradnja izstreškov, izzidkov in strešnih oken. Slemena morajo biti vzporedna glavni smeri dostopne ceste – smer slemena V-Z. Kritina je opečna ali opečni podobna v temno sivi, temno rjavi ali opečni barvi. Nad poudarjenimi deli stavb, enostavnimi in nezahtevnimi objekti so dovoljene položne in ravne strehe. Štirikapne strehe niso dovoljene. Podzidava kapne lege je dopustna do 1m.
4. Fasada objekta je kontaktna, toplotno izolativna z izvedenim zaključnim ometom, delno zastekljena, lahko tudi delno izvedena kot lesena ali kot obešena fasada obložena s kamnom ali fasadnimi ploščami.
5. Parkiranje je predvidno na lastni parceli – 3 parkirna mesta na stanovanjsko enoto. Pred objekti je predvidena utrjena površina, namenjena ureditvi parkirnih mest - odkritih ali s pokrito nadstrešnico. Parkirna mesta se lahko uredijo tudi v kletni ali pritlični etaži objekta ali v samostoječi garaži.
6. Glavni vhodi, dovozi - s strani novih dovoznih cest, kar se skupaj z ureditvijo okolja natančneje določi v projektni dokumentaciji.

**10. člen**

(nezahtevni in enostavni objekti ter vzdrževalna dela v javno korist)

1. Na območju OPPN je po predpisih, ki urejajo gradnjo objektov glede na zahtevnost, dovoljena postavitev nezahtevnih in enostavnih objektov ter je mogoče opravljanje del, ki se štejejo za redna vzdrževalna dela in investicijska vzdrževalna dela.
2. Dovoljena je postavitev naslednjih nezahtevnih in enostavnih objektov:

* majhne stavbe,
* majhne stavbe kot dopolnitev obstoječe pozidave,
* pomožni objekti v javni rabi,
* ograje,
* opornih zidov do višine 0,5 m (enostavni objekti),
* priključek na objekte gospodarske javne infrastrukture,
* pomožni energetski objekti,
* pomožni komunalni objekti.

1. Nezahtevni in enostavni objekti naj bodo od meje s sosednjo zemljiško parcelo odmaknjeni minimalno 1,5 m, razen ograj in opornih zidov, ki so lahko odmaknjeni za 0,5 m. Do parcelne meje so lahko postavljeni le s soglasjem lastnika zemljiške parcele, na katero mejijo. Najmanjši odmiki vseh nezahtevnih in enostavnih objektov od zemljišča, ki je namenjeno za cesto, je 0,5 m.
2. Postavitev ograj in drugih objektov v križiščih ne sme segati v območje preglednega trikotnika ali segati v območje javnih prometnih in zelenih površin.
3. Poleg rednih vzdrževalnih del in investicijskih vzdrževalnih del so dovoljene tudi:

* rekonstrukcije objektov in naprav,
* sprememba namembnosti.

1. Na območju OPPN se lahko izvajajo vsa vzdrževalna dela v javno korist skladno s predpisi, ki urejajo cestno infrastrukturo.

**VI. OBLIKOVANJE ODPRTEGA PROSTORA**

**11. člen**

(pogoji za zunanjo ureditev)

1. Zelenice in vrtovi se nahajajo v okviru predvidenih zemljiških parcel. Za zasaditev zelenih površin naj se uporabljajo avtohtone travne, grmovne in drevesne vrste.
2. Ograje okoli stanovanjskih stavb so lahko polne, lesene, kovinske, žičnate, obsajene z zelenjem. Ograje ne smejo posegati v območje javnih prometnih in zelenih površin. Višina in izvedba ograj ob priključkih dovoznih poti na glavno cesto, mora biti takšna, da omogoča preglednost v križišču in varno priključevanje. Odmik ograje od predvidene javne ceste mora biti najmanj 0,5 m.
3. Parkirne površine je možno pokriti z nadstrešnicami, ki morajo ob javnih prometnih površinah biti odprtega tipa in odmaknjena od parcele ceste najmanj 0,5 m. Za vsako stanovanjsko enoto so predvidena tri parkirna mesta za osebna motorna vozila.

**VII. MERILA IN POGOJI ZA GRADNJO PROMETNEGA OMREŽJA**

**12. člen**

(prometna ureditev – dovozi in glavne notranje povezave)

1. Na območju se uredi dostopna oz. dovozna cesta iz zahodne smeri z navezavo na javno pot št. JP 828542. Cesta je v skladu s Pravilnikom o projektiranju cest opredeljena kot malo prometna cesta za dvosmerni promet z izogibališčem, z omejitvijo hitrosti na 30 km/h.
2. Projektni elementi cestnega priključka in dimenzioniranje nosilne konstrukcije ceste morajo zagotavljati prevoznost intervencijskim vozilom, komunalnemu 3 osnemu vozilu, gasilskemu vozilu ipd. Obračanje in srečevanje vozil je omogočeno v T križišču v sredini območja.
3. Dostopna cesta se uredi v širini 5m (širina vozišča 3,50 m in bankina 2 x 0,75 m).
4. Po izvedenem OPPN cesta preide v javno dobro.

**13. člen**

(parkiranje)

1. Parkirne in odstavne površine na območju lastniških parcel so lahko v asfaltni izvedbi ali v tlaku po izbiri investitorja.

(2) Potrebno število parkirnih mest za stanovalce in obiskovalce se določi v skladu s tabelo:

|  | DEJAVNOST | ŠTEVILO PM ZA MOTORNI PROMET | ŠTEVILO PM ZA KOLESARSKI PROMET |
| --- | --- | --- | --- |
| 1 | STANOVANJSKE STAVBE |  |  |
|  | 11100 Enostanovanjske stavbe  11210 Dvostanovanjske stavbe | 3PM / stanovanjsko enoto | |
| 2 | POSLOVNO-TRGOVSKE DEJAVNOSTI |  |  |
|  | 1220 Poslovne in upravne stavbe | 1 PM/60,00 m2 BTP objekta, od tega najmanj 30 % PM za obiskovalce | 1 PM/100,00 m2 BTP objekta |
|  | 12301 Trgovske stavbe (lokalna trgovina do 200,00 m2 BTP) | PM ni treba zagotavljati | 2 PM/100 m2 BTP objekta |
|  | 12301 Trgovske stavbe (trgovina z neprehrambenimi izdelki) | 1 PM/70,00 m2 BTP objekta, od tega najmanj 75 % PM za obiskovalce | 1 PM/100,00 m2 BTP objekta |
|  | 12304 Stavbe za storitvene dejavnosti (obrtno-servisne dejavnosti – frizer, urar, čistilnica, fizioterapija, avtopralnice, lekarne…) do 200,00 m2 BTP | PM ni treba zagotavljati | PM ni treba zagotavljati |
| 3 | POSEBNE DEJAVNOSTI |  |  |
|  | 12112 Gostilne, restavracije, točilnice, bari | 1 PM/4 sedeže in 1 PM/tekoči meter točilnega pulta, od tega najmanj 75 % PM za goste | 1 PM/4 sedeže in 1 PM/tekoči meter točilnega pulta |
| 4 | PROIZVODNE DEJAVNOSTI |  |  |
|  | 12510 Industrijske stavbe (do 200,00 m2 ) | 1 PM/30,00 m2 BTP objekta, ne manj kot 2 PM | / |
|  | 12520 Rezervoarji, silosi in skladišča (skladišča s strankami) | 1 PM/150,00 m2 BTP objekta | / |
|  | 12520 Rezervoarji, silosi in skladišča (skladišča brez strank) | 3 PM | / |
|  | 12520 Rezervoarji, silosi in skladišča (razstavni in prodajni prostori) | 1 PM/100,00 m2 BTP objekta | / |
|  | 12510 Industrijske stavbe (delavnice za servis motornih vozil) | 4 PM/popravljalno mesto | / |

**VIII. MERILA IN POGOJI ZA GRADNJO KOMUNALNE INFRASTRUKTURE**

**14. člen**

(skupne določbe o gospodarski javni infrastrukturi in grajeno javno dobro)

1. Predvideni objekti se bodo priključevali na obstoječa in predvidena infrastrukturna omrežja. Gospodarska javna infrastruktura in grajeno javno dobro se izvedeta skladno s smernicami in strokovnimi podlagami, ki so sestavni del OPPN, ter skladno z geološko-hidrološkimi razmerami območja.
2. Trase vodov gospodarske javne infrastrukture in grajenega javnega dobra se medsebojno uskladijo z upoštevanjem zadostnih medsebojnih odmikov in odmikov od drugih naravnih in grajenih struktur ter se med gradnjo ustrezno zaščitijo.
3. Pred gradnjo se obstoječa gospodarska javna infrastruktura zakoliči na kraju samem.
4. Gradnja gospodarske javne infrastrukture in grajenega javnega dobra poteka usklajeno.
5. Ureditev gospodarske javne infrastrukture in grajenega javnega dobra je razvidna iz grafičnega dela OPPN na listu št. 5.
6. Kanalizacijski sistem mora biti v celoti načrtovan vodotesno in v ločeni izvedbi za odvajanje komunalnih odpadnih vod in prečiščenih padavinskih vod.
7. Po dokončanju del izgradnje infrastrukturnega omrežja je potrebno upravljalnem predložiti geodetski posnetek poteka izgradnje infrastrukture.

**15. člen**

(vodovod)

1. Predvidena je priključitev vseh objektov na vodovodno omrežje.
2. Preko območja poteka vodovodni cevovod PE 90, ki ga je pred pričetkom gradbenih del prestaviti na rob obstoječega cestišča in ga zamenjati z duktilno cevjo. Iz prestavljenega cevovoda se izvede sekundarni vodovodni cevovod DN 110 iz duktilnega materiala. Na predvidenem T križišču se namesti nadzemni hidrant DN 80. Iz novo zgrajenega sekundarnega vodovodnega cevovoda se izvedejo vodovodi priključki za posamezne parcele. Na začetku posamezne parcele se v zelenico vgradi tipski vodomerni jašek z vodomerom DN 20.
3. Vsa montažna dela pri prestavitvi in zamenjavi obstoječega vodovodnega cevovoda, pri izvedbi novega sekundarnega cevovoda ter priključkov na posamezne parcele izvaja upravljavec vodovodnega omrežja.
4. Vsi stroški, povezani s prestavitvijo in zamenjavo obstoječega vodovodnega cevovoda z duktilnim, izvedbo novega sekundarnega vodovodnega cevovoda ter priključkov na posamezne parcele ter eventualnih poškodb, ki bi nastale na obstoječem vodovodnem cevovodu, bremenijo investitorja v celoti.
5. Na trasi vodovodnega cevovoda ni dovoljena izgradnje podzemnih ali nadzemnih objektov, sajenje dreves ali trajnih nasadov, postavljanje garaž barak, ograj, drogov ali gradnja drugih podzemnih instalacij, nasipavanje ali odvzemanje materiala, ki bi lahko povzročal poškodbe vodovoda ali oviral njegovo redno delovanje in vzdrževanje. Sprememba nivelete terena nad vodovodom je možna le s pisnim soglasjem izvajalca javne službe.

**16. člen**

(fekalna kanalizacija)

1. V območju OPPN javno kanalizacijsko omrežje še ne obstaja, načrtovana je izgradnja fekalne kanalizacije po projektu: Sekundarna fekalna kanalizacija v Mestni občini Ptuj - 1. faza, Žabjak in Nova vas pri Ptuju, PGD, januar 2016, izdelal DK-ProTim d.o.o., Maribor.
2. V prvi fazi je predvidena izgradnja individualnih ali skupnih malih čistilnih naprav (MČN), ki morajo biti locirane tako, da je ob izgradnji komunalnega omrežja možna ukinitev MČN in navezava na kanalizacijsko omrežje. Po izgradnji kanalizacijskega omrežja je predvidena priključitev vseh objektov na kanalizacijsko omrežje.
3. Prevzem blata iz male čistilne naprave v čiščenje na čistilno napravo najmanj enkrat na tri leta mora biti v skladu z Uredbo o odvajanju in čiščenju komunalne odpadne vode (Uradni list RS, št. 98/15) zagotovljen z uporabo storitev javne službe.
4. Projektna dokumentacija za pridobitev vodnega soglasja v fazi PGD mora vsebovati tip, velikost/kapaciteto ali načrt male čistilne naprave.
5. Vse odpadne vode iz območja morajo biti po izgradnji kanalizacijskega omrežja obvezno priključene na javni kanalizacijski sistem, ki se zaključi na komunalni čistilni napravi. V projektni dokumentaciji za pridobitev vodnega soglasja v fazi PGD mora biti navedeno na kateri komunalni čistilni napravi se kanalizacijski sistem zaključi.
6. V javno kanalizacijo bo možno navezati izključno komunalne odpadne vode. Priključek se izvede v revizijski jašek. Navezavo izvede upravljalec ali pod njegovim nadzorom usposobljen izvajalec. Na javno kanalizacijo se ne smejo izvesti gravitacijski priključki iz delov objekta, ki ležijo pod koto terena (kleti), oz. pod pokrovom priključnega jaška na javni kanalizaciji. Iz kletnih prostorov je potrebno komunalne odpadne vode prečrpati preko internega prečrpališča nad koto terena in potem gravitacijsko izvesti priključek na javno kanalizacijsko omrežje.
7. V primeru fazne izgradnje objektov na obravnavanem območju je vsak investitor dolžan upoštevati končno rešitev celotnega območja in to tudi izvesti, ne glede na to, da morebitni drugi lastniki predvidenih parcel še ne bodo zainteresirani za izvedbo infrastrukturnih objektov.
8. Za izgradnjo kanalizacije se lahko uporabijo enoslojne cevi iz homogenih plastičnih materialov standarda SN 8, tipski revizijski jaški iz enega kosa z LTŽ pokrovi nosilnosti 400 kN. LTŽ pokrovi morajo biti vgrajeni v betonsko ploščo, ki ne nalega direktno na rob revizijskega jaška. V primeru, da revizijski jašek nima ravnega dna (na zunanji strani jaška), je potrebno spodnji neravni del jaška zaliti z betonom.
9. V primeru uporabe betonskih revizijskih jaškov v kombinaciji s plastičnimi cevmi, morajo v betonske jaške biti vgrajeni elementi, ki zagotavljajo vodotesen a fleksibilen spoj med steno jaška in cevjo.

(10) V primeru, ko je niveleta kanala manjša ali enaka 2,0 promila, se cevovodi morajo polagati na betonsko posteljico.

**17. člen**

(meteorna kanalizacija in odvodnjavanje)

1. Meteorne vode s streh se odvaja po čiščenju v peskolovih, meteorne vode s povoznih površin se odvaja po čiščenju v peskolovih in lovilcih olj. Meteorne vode ne smejo odtekati na cesto.
2. Odvodnjavanje območja mora biti urejeno na način, da je čim bolj zmanjšan hipni odtok padavinskih voda z urbanih površin z zadrževanjem padavinskih voda pred iztokom v površinski odvodnik (zatravitev, travne plošče, zadrževalniki,...). Meteorne vode naj se v čim večji možni meri zbirajo v zadrževalnih bazenih in se uporabijo za zalivanje ali sanitarno vodo.
3. Prečiščene padavinske vode s posameznih objektov se ponikajo lokalno na posameznih parcelah ali se vodijo v obstoječ drenažni jarek na južnem delu območja. V primeru, da je predvideno ponikanje, je sposobnost ponikanja treba dokazati z geološkim poročilom. Ureditev odvodnje mora biti načrtovana tako, da ne bodo ogrožena sosednja zemljišča ali objekti.
4. Odvodnja padavinskih vod iz parkirišč in manipulativnih površin se uredi preko ustrezno dimenzioniranih lovilcev olj s koalescentnimi filtri, ki naj bodo dimenzionirani ob upoštevanju velikosti prispevnih površin, intenziteti padavin in možne pričakovane količine naftnih derivatov. Iz projektne dokumentacije mora biti razvidno, da je predvidena vgradnja standardiziranih lovilcev olj (SIST EN 858-2).
5. Projektna rešitev odvajanja in čiščenja padavinskih odpadnih voda iz javnih cest mora biti usklajena z Uredbo o emisiji snovi pri odvajanju padavinske vode iz javnih cest (Uradni list RS, št. 47/05) in Uredbo o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12).
6. Morebitni izpust v drenažni jarek mora biti predviden in izveden tako, da bo izpustna glava oblikovana pod naklonom brežine jarka in ne bo segala v njegov svetli profil. Omejena mora biti s protipovratno zaklopko. Na območju iztoka mora biti struga drenažnega jarka ustrezno zavarovana pred vodno erozijo. Detajl iztoka mora biti v projektu za pridobitev vodnega soglasja tekstualno in grafično ustrezno obdelan in prikazan.
7. Vse vodnogospodarske ureditve (drenažni jarek) morajo biti v projektu za pridobitev vodnega soglasja ustrezno hidrološko preverjene ter tekstualno in grafično obdelane.

**18. člen**

(elektroenergetski vodi)

1. Predvidena je priključitev vseh objektov na elektroenergetsko omrežje.
2. Za izvedbo napajanja območja z električno energijo je potrebno:

* prestaviti nadzemno NN omrežje (izvod 1-01 Zahod - prosti vod) iz transformatorske postaje TP Nova vas - Cebek (t-465),
* zgraditi ustrezni novi nizkonapetostni razvod od TP Nova vas - Cebek (t-465) do predvidenih objektov (traso določiti skupaj v sodelovanju z OE Ptuj),
* pridobiti ustrezno upravno in projektno dokumentacijo za NN razvod,
* pridobiti služnostne pogodbe za zemljišča, čez katere bo potekala trasa novega NN razvoda.

1. Med projektiranjem predvidenih objektov se mora investitor oziroma projektant seznaniti s točno lokacijo obstoječih elektroenergetskih vodov in naprav, katere je potrebno vrisati v situacijo komunalnih vodov. Podatke si mora pridobiti pri Elektro Maribor d.d., OE Ptuj.
2. Pred pričetkom gradbenih del se morajo izvajalci seznaniti z natančno lokacijo obstoječih elektroenergetskih vodov ter naročiti zakoličbo kablov pri Elektro Maribor d.d., OE Ptuj.
3. Investitorja bremenijo stroški morebitnih prestavitev obstoječih elektroenergetskih vodov, ki so last Elektro Maribor d.d., ter vsi stroški, zaradi neupoštevanja navodil iz teh pogojev Za vse elektroenergetske vode in objekte, ki so predmet teh projektnih pogojev in last Elektro Maribor d.d., mora investitor pri Elektro Maribor d.d. pridobiti ustrezno upravno in projektno dokumentacijo na račun investitorja. Investitor nosi odgovornost za časovno usklajenost izvedbe vseh potrebnih del., izvedba del na elektroenergetskih vodih, ki so ali bodo last Elektro Maribor d.d., mora investitor naročiti pri Elektro Maribor d.d.

**19. člen**

(telekomunikacijski vodi)

1. Za vse predvidene objekte je predvidena možnost priključitve na telekomunikacijsko omrežje.
2. Za navedeno območje je potrebno za izgradnjo telekomunikacijskega omrežja pripraviti PGD/PZI projektno dokumentacijo.
3. Predvidena je izgradnja telekomunikacijskega omrežja:

- izvedba kabelske kanalizacije iz PEHD cevi 2xfi50 s pripadajočimi jaški iz BC dimenzije 80 cm,

- do posamezne hiše od kabelskega jaška ena PEHD cev fi 32mm ter prehodni jašek pri sami stavbi,

- priključna točka za območje bo na ulici Nova vas pri Ptuju 44a,

- prenosni medij bo določen kasneje.

1. Križanje in vzporedni potek komunalne infrastrukture od obstoječega TK omrežja je potrebno projektirati z naslednjimi odmiki: kot križanja ne sme biti manjši od 45 stopinj, vertikalni odmik 0,4 m do 0,5 m, horizontalni oziroma paralelni odmik od zemeljskega TK omrežja minimalno 0,5 m do 1 m.
2. Preko območja poteka obstoječe telekomunikacijsko omrežje, ki ga je treba glede na predvideno pozidavo ustrezno zaščititi, prestaviti in razširiti na podlagi projektne rešitve. Točen potek vrisanih tras in potek morebitnih manjkajočih zemeljskih tras se mora določiti z zakoličbo na terenu.
3. V primeru zaščite ali prestavitve obstoječega telekomunikacijskega omrežja je investitor dolžan 10 dni pred pričetkom del obvestiti upravljavca omrežja ter mu omogočiti prisotnost ter strokovni nadzor pri izvedbi del.

**20. člen**

(plinovodno omrežje)

1. Na obravnavanem območju bo operater distribucijskega sistema zgradil plinovodno omrežje v sklopu načrtovane širitve plinovodnega omrežja na območju Nove vasi. Za vse predvidene objekte je predvidena priključitev na plinovodno omrežje.
2. Gradnjo novega plinovodnega omrežja lahko izvede le sistemski operater ali od njega pooblaščeni izvajalci pod nadzorom sistemskega operaterja.
3. Pogoje in način priključevanja na omrežje zemeljskega plina določa Odlok o načinu izvajanja lokalne gospodarske javne službe sistemskega operaterja distribucijskega omrežja zemeljskega plina v Mestni občini Ptuj (Uradni vestnik Mestne občine Ptuj, št. 6/07 in 12/12).
4. Pri umeščanju plinovodnega omrežja v prostor in določitvi odmikov od ostale komunalne infrastrukture je potrebno, poleg vseh veljavnih predpisov in normativov, posebej upoštevati Pravilnik o tehničnih pogojih za graditev, obratovanje in vzdrževanje plinovodov z največjim delovnim tlakom do vključno 16 bar (Uradni list RS, št. 26/02, 54/02 in 17/14 - EZ-1).
5. Načrtovane trase morajo omogočiti ~~morebitno~~ ločeno gradnjo plinovodnega omrežja tudi po zaključeni gradnji komunalne infrastrukture, zato morajo biti predvideni zadostni odmiki pri vzporednem poteku različnih komunalnih in energetskih vodov.
6. V 3m pasu od osi plinovoda ni dovoljena saditev dreves. Dovoljeno je sajenje rastlin s koreninskim sistemom do 0,5m globine.

**21. člen**

(ogrevanje in prezračevanje)

1. V skladu s PURES (Uradni list RS, št. 52/10) in Lokalnim energetskim konceptom Mestne občine Ptuj (LEA Spodnje Podravje, avgust 2012) bo ogrevanje urejeno individualno in s priključitvijo na predvideno plinovodno omrežje in z upoštevanjem energetsko varčne gradnje. Vrste energentov, ki so dopustne, so obnovljivi viri energije, ~~ki so lahko kombinirani z zemeljskim plinom~~, elektrika in zemeljski plin, v skladu z zahtevami predpisov o učinkoviti rabi energije. Prezračevanje objektov bo naravno in delno prisilno. ~~Možno je ogrevanje z alternativnimi okolju prijaznimi viri energije.~~
2. V primeru ogrevanja objektov s toplotno črpalko sistem voda-voda, kjer je toplotni vir podtalna voda, ali z geosondo, kjer je toplotni vir zemlja preko vertikalne zemeljske sonde, za kar je potrebno izvesti vrtino, si bo moral investitor pridobiti vodno dovoljenje za neposredno rabo vode v skladu s 125. členom ZV-1. Če gre za rabo vode po 125. čl. ZV-1, izda vodno dovoljenje Direkcija RS za vode na podlagi posebne vloge. Vodno dovoljenje je treba pridobiti pred pridobitvijo vodnega soglasja. Za izvedbo vrtine in toplotne črpalke navedenih sistemov je treba pridobiti ločeno vodno soglasje.

**IX. MERILA IN POGOJI ZA PARCELACIJO**

**22. člen**

(parcelacija)

1. Parcelacija se izvede skladno s prikazom območja OPPN z načrtom parcel in tehničnimi elementi za prenos mej parcel v naravo, v skladu z grafičnim delom OPPN - list št. 7 - načrt parcelacije. Predlagane površine parcel so evidenčne. Natančna oblika in površina novih zemljiških parcel se določi v upravnem postopku geodetske odmere.
2. Med izvajanjem načrtovanih ureditev se meje parcel prilagodijo obstoječim lastniških mejam in podatkom zemljiškega katastra v naravi, dejanskemu stanju katastrskih mej, če s tem bistveno ne spremenijo načrtovane ureditve. Pri prenosu parcel na teren se upošteva dejansko stanje.

**X. VAROVANJE KULTURNE DEDIŠČINE IN VAROVANJE NARAVE**

**23. člen**

(ohranjanje kulturne dediščine)

Na območju ni evidentiranih enot kulturne dediščine.

**24. člen**

(ohranjanje narave)

1. Območje OPPN se ne nahaja na ekološko pomembnem območju.
2. Izdelava naravovarstvenih smernic in izdaja naravovarstvenega mnenja nista potrebni. Prav tako v postopku pridobitve gradbenega dovoljenja za objekte na tem območju pridobitev naravovarstvenih pogojev in naravovarstvenega soglasja nista potrebni.

**XI. VARSTVO PRED NARAVNIMI IN DRUGIMI NESREČAMI**

**25. člen**

(splošne zahteve)

1. Območje OPPN se nahaja izven vseh naravnih omejitev kot so poplavnost in visoka podtalnica, erozivnost ter plazovitost terena, Majhen del območja je označen z majhno verjetnostjo pojavljanja plazov in vseh pobočnih in masnih premikov.
2. Obravnavano območje spada v VII. stopnjo potresne nevarnosti. Projektni pospešek tal znaša 0,100 g, ki ga je potrebno upoštevati pri projektiranju.
3. Možnost razlitja nevarnih snovi v času gradnje objekta se zmanjša na minimalno vrednost ob upoštevanju nadzora nad:

* tehnično usposobljenostjo vozil in gradbene mehanizacije,
* uporabo in skladiščenjem goriv ter motornih in strojnih olj,
* ravnanjem z odstranjenimi gradbenimi elementi z obstoječih utrjenih površin in objektov in
* ravnanjem z odpadno embalažo in ostanki gradbenih in drugih materialov.

**26. člen**

(varstvo pred požarom)

1. Območje OPPN se nahaja na področju, kjer je požarna ogroženost naravnega okolja zelo majhna. Pri načrtovanju in izvajanju opravil v naravnem okolju se morajo upoštevati ukrepi varstva pred požarom, s katerimi se zmanjšuje možnost za nastanek požara, zlasti pri uporabi odprtega ognja in drugih požarno nevarnih opravilih v naravnem okolju.
2. Pri ravnanju s požarno nevarnimi snovmi, pri požarno nevarnih delih in opravilih ter pri požarno nevarnih napravah, se morajo upoštevati ukrepi varstva pred požarom za:

* zmanjšanje možnosti nastanka požara,
* zagotovitev učinkovitega in varnega reševanje ljudi, živali in premoženja ob požaru,
* zmanjšanje škode ob požaru.

1. Načrtovane stanovanjske stavbe se uvrščajo med požarno manj zahtevne objekte. Doseganje predpisane ravni požarne varnosti izhaja iz posameznih načrtov, kot so določeni v predpisih o projektni dokumentaciji o graditvi objektov.
2. Voda potrebna za gašenje požara v stavbah bo zagotovljena z izgradnjo hidranta ob predvideni cesti.
3. Za omejitev širjenja požara so zagotovljeni minimalni odmiki 8 m med stavbami. Eventualni dodatni ukrepi (protipožarne ločitve) bodo opredeljeni v drugih načrtih, ki izkazujejo zanesljivost posameznega objekta. Stavbe morajo biti projektirane in grajene tako, da je ob požaru na voljo zadostno število ustrezno izvedenih evakuacijskih poti in izhodov na ustreznih lokacijah, ki omogočajo hiter in varen umik.
4. Z namenom preprečitve širjenja požara na sosednje objekte morajo biti zagotovljeni potrebni odmiki od meje parcel in med objekti ali potrebne protipožarne ločitve.
5. Intervencija in dostava bosta zagotovljeni preko dostopne ceste, cestnega priključka na javno pot in površin za odstavo vozil – parkiranje pred stanovanjskimi stavbami. Elementi cestnega priključka in dimenzioniranje nosilne konstrukcije ceste morajo zagotavljati prevoznost intervencijskim vozilom, komunalnemu 3 osnemu vozilu, gasilskemu vozilu ipd.

**XII. VAROVANJE OKOLJA**

**27. člen**

(varstvo tal)

1. Posegi v tla se načrtujejo in izvajajo tako, da je prizadeta čim manjša površina tal. Pri gradnji se zagotovi gospodarno ravnanje s tlemi. Površine, ki so bile v času gradnje razgaljene, se ponovno zatravijo oziroma zasadijo.
2. V projektni dokumentaciji se določi način uporabe rodovitnega dela prsti. Prst se odstrani in odloži tako, da se ohranita njena rodovitnost in količina.
3. Pri gradnji se uporabljajo prevozna sredstva in gradbeni stroji, ki so tehnično brezhibni, in takšne vrste materialov, za katere obstajajo dokazila o neškodljivosti za okolje. Na prometnih in gradbenih površinah ter odlagališčih gradbenega materiala se omejijo in preprečijo emisije prahu. S teh površin se prepreči odtekanje vode v vodne površine in na kmetijske obdelovalne površine.

**28. člen**

(varstvo pred hrupom)

Območje OPPN se nahaja v območju III. stopnje varstva pred hrupom. Zagotoviti se vse ukrepe, da zakonsko opredeljene vrednosti ne bodo presežene. Pri posameznih virih prekomernega hrupa se nivo hrupa meri in izvede ustrezna protihrupna zaščita in sanacija.

**29. člen**

(varstvo zraka)

Gradnja se organizira in izvaja tako, da se prepreči dodatno onesnaževanje zraka, na kar vplivajo izbira delovnih strojev in transportnih vozil ter vremenske razmere med gradnjo. Poskrbi se za:

* vlaženje materiala, nezaščitenih površin in prevoznih poti v vetrovnem in suhem vremenu,
* preprečevanje nekontroliranega raznosa gradbenega materiala,
* čiščenje vozil pri vožnji z gradbišča na javne prometne ceste,
* protiprašno zaščito vseh gradbenih in javnih cest, ki se uporabljajo za prevoz.

**30. člen**

(varovanje voda)

1. Predmetna lokacija se nahaja v vodovarstvenem območju 3. Območje je del vodovarstvenega območja za vodno telo vodonosnikov Dravsko-Ptujskega polja - Uredba o vodovarstvenem območju za vodno telo vodonosnikov Dravsko-ptujskega polja (Uradni list RS, št. 59/07, 32/11, 24/13 in 79/15 - v nadaljevanju Uredba o vodovarstvenem območju). Območje spada v skladu s prilogo 1 Uredbe o vodovarstvenem območju v širše vodovarstveno območje (VVO III). Objekti, načrtovani na območju OPPN, so skladni s 7. členom Uredbe o vodovarstvenem območju (priloga 3, Tabela 1.1).
2. Za zbiranje, odvajanje in čiščenje odpadnih komunalnih in meteornih voda je potrebno upoštevati vse predpise, ki urejajo to področje.

* Kanalizacijski sistem mora biti v celoti načrtovan vodotesno ter v ločeni izvedbi za odvajanje komunalnih odpadnih in prečiščenih padavinskih vod.
* Komunalne odpadne vode bodo priključene na javni kanalizacijski sistem, ki se zaključi na komunalni čistilni napravi.
* Odvajanje padavinskih voda z večjih območij se izvede na tak način, da bo v čim večji možni meri zmanjšan hipni odtok padavinskih voda z urbanih površin, kar pomeni, da je potrebno predvideti zadrževanje padavinskih voda pred iztokom v površinske odvodnike (zatravitev, travne plošče, zadrževalni bazeni, suhi zadrževalniki,…). Viški padavinskih vod se odvajajo v javno meteorno kanalizacijo.
* Izkopi gradbenih jam predvidenih novih objektov morajo biti izvedeni nad srednjo gladino podzemne vode. Pri izvedbi posega ni dovoljeno poseči v podzemno vodo.

1. Odvajanje in čiščenje odpadnih voda iz parkirišč in manipulativnih površin bo urejeno preko ustrezno dimenzioniranih usedalnikov in lovilcev olj, ki morajo ustrezati standardu (SIST EN 858-2).
2. V primeru ogrevanja s toplotno črpalko sistem voda-voda ali z geosondo, si mora investitor pridobiti vodno dovoljenje za neposredno rabo vode za pridobivanje toplote v skladu z 125. čl. ZV-1.

**31. člen**

(ravnanje z odpadki)

1. Med gradnjo se uvede sistem ločenega zbiranja gradbenih in drugih odpadkov glede na možnosti ponovne uporabe posameznih frakcij. Oddani odpadki se spremljajo na evidenčnih listih in vodijo v predpisanih evidencah. Nevarni odpadki se skladiščijo v zaprti posodi in izročijo pooblaščenemu odjemalcu nevarnih odpadkov.
2. Ravnanje s komunalnimi odpadki se izvaja v skladu z določili občinskega odloka o ravnanju s komunalnimi odpadki.

**XIII. ETAPNOST IZVEDBE PROSTORSKE UREDITVE**

**32. člen**

(etapnost izvedbe podrobnega načrta)

1. Gospodarska javna infrastruktura in grajeno javno dobro se v celoti izvedeta etapno v skladu z napredovanjem pozidave območja.
2. Stanovanjske stavbe se lahko izvaja v več etapah, ki so časovno medsebojno neodvisne, pri čemer mora biti vsaka etapa funkcionalno zaključena celota.

**XIV. DRUGI POGOJI IN ZAHTEVE ZA IZVAJANJE OPPN**

**33. člen**

(organizacija gradbišč)

1. Za potrebe gradbišča se kar največ uporabljajo že obstoječe komunikacije. V kolikor je potrebno med gradnjo izvesti dodatne začasne dostopne poti do gradbišča, se upošteva trenutna raba tangiranega in sosednjih zemljišč.
2. Gradbišča se ne osvetljuje. V primeru, da je to nujno potrebno, je izjemoma dovoljena postavitev izključno posameznega svetila za varovanje.
3. Med gradnjo se zagotovi:

* ukrepe za preprečevanje onesnaženja in uničenja naravnih površin ter zmanjšanja potencialnih emisij (brezhibna gradbena mehanizacija),
* odlaganje gradbenih odpadkov in gradbenega materiala ali parkiranje gradbene mehanizacije se ne načrtuje na območjih naravovarstveno pomembnejših habitatnih tipov,
* po končanju del se prizadeto območje čim prej zasadi z lokalno avtohtono vegetacijo.

1. Investitor in izvajalci morajo v času gradnje in po izgradnji upoštevati tudi naslednje pogoje:

* zemeljski material deponirati izven območja vodotokov,
* v času gradnje zagotoviti vse potrebne varnostne ukrepe in organizacijo na gradbišču, da bo preprečeno onesnaževanje okolja in voda, ki bi nastalo zaradi transporta, skladiščenja in uporabe tekočih goriv in drugih škodljivih snovi oziroma v primeru nezgode zagotoviti takojšnje ukrepanje za to usposobljenih
* gradnjo organizirati tako, da ne bo prihajalo do oviranega pretoka v vodotokih ali zadrževanja zalednih voda ob večjih nalivih.

**XV. OBVEZNOSTI INVESTITORJEV IN IZVAJALCEV**

**34. člen**

(obveznosti investitorjev in izvajalcev pri izvajanju podrobnega načrta)

1. Investitor je dolžan:

* pred začetkom gradnje pravočasno obvestiti upravljavce gospodarske javne infrastrukture in grajenega javnega dobra, da se z njimi evidentirajo obstoječi objekti in naprave ter uskladijo vsi posegi v območje objektov in naprav ter v njihove varovalne pasove,
* zagotoviti zavarovanje gradbišča tako, da bosta zagotovljeni varnost in raba bližnjih objektov in zemljišč,
* promet med gradnjo organizirati tako, da ne prihaja do večjih zastojev na obstoječem cestnem omrežju ter obveščati lokalno prebivalstvo o zaporah cest zaradi gradnje,
* zagotoviti ukrepe na obstoječem cestnem omrežju v takšnem obsegu, da se prometna varnost zaradi graditve ne poslabša ter zagotoviti dostope do objektov in zemljišč, ki so bili zaradi gradnje prekinjeni,
* zagotoviti nemoteno oskrbo preko vseh obstoječih vodov in naprav gospodarske javne infrastrukture (infrastrukturne vode je potrebno takoj obnoviti v primeru poškodb),
* sprotno rekultivirati območja posegov,
* v času gradnje zagotoviti vse potrebne varnostne ukrepe za preprečitev prekomernega onesnaženja tal, vode in zraka, v primeru nesreče zagotoviti takojšnje ukrepanje usposobljenih služb,
* preprečiti onesnaženje cest med gradnjo in ceste sproti čistiti,
* sanirati oziroma povrniti v prejšnje stanje vse poti in ceste, ki so zaradi gradnje ali uporabe pri gradnji prekinjene in poškodovane,
* začasno pridobljena zemljišča po izgradnji posegov in spremljajočih ureditev vrniti v prejšnje stanje.

1. Vsi navedeni ukrepi iz prejšnjega odstavka se morajo izvajati skladno s predpisi s področja, v katerega sodijo njihove pristojnosti.
2. Investitor oziroma izvajalec je dolžan kriti stroške spremembe dokumentacije, zakoličbe, zaščite in prestavitve obstoječe infrastrukture, eventualnih poškodb in nadzora.
3. Investitor OPPN je dolžan izvesti komunalno opremo zemljišč ter zgraditi dostopno protiprašno cesto. Za predvideno opremo si mora pridobiti ustrezno dokumentacijo in dovoljenja za poseg v prostor v skladu z veljavno zakonodajo. Zgrajena infrastruktura se brezplačno prenese v javno dobro ter upravljanje izvajalcem javnih gospodarskih služb.
4. Izvajalci so dolžni upoštevati določila občinskega podrobnega prostorskega načrta, projektne dokumentacije za posege ter določila veljavnih predpisov in standardov.

**XVI. TOLERANCE PRI LEGI, VELIKOSTI IN FUNKCIJI OBJEKTOV IN NAPRAV**

**35. člen**

(dopustna odstopanja od načrtovanih rešitev)

* 1. Odstopanja pri načrtovanju objektov:

V območju obdelave veljajo naslednje urbanistične omejitve, ki so prikazane v grafičnem delu:

- gradbena linija je črta, ki se ne sme presegati (razen z zunanjim stopniščem, nadstreškom in napuščem max. 1 m) in na katero morajo biti z enim robom postavljeni novozgrajeni objekti, dovoljeni so le manjši odmiki delov fasad v notranjost;

- gradbena meja je črta, ki je novozgrajeni objekti ne smejo presegati, lahko pa se je dotikajo ali so od nje odmaknjeni v notranjost. Dovoljena je izgradnja objektov manjših tlorisnih gabaritov, tolerance do -3 m.

1. Dopustno odstopanje od višinskih gabaritov je možno le za postavitev strojne opreme (klimatske naprave, prezračevalni sistemi, dimniki, sončni kolektorji, fotovoltaične celice,…).
2. Dopustna so odstopanja od tras predvidenih infrastrukturnih ureditev, v kolikor je k spremembi pridobljeno soglasje upravljavca.
3. Dopustno je preoblikovanje površin za dostavo – parkiranje, dostopov in vhodov skladno s potrebami investitorjev. Natančnejše rešitve se opredelijo v projektni dokumentaciji.

**XVII. KONČNE DOLOČBE**

**36. člen**

(dostopnost podrobnega načrta)

OPPN je v času uradnih ur na vpogled pri Skupni občinski upravi občin v Spodnjem Podravju, Mestni trg 1, Ptuj.

**37. člen**

(nadzor)

Nadzor nad izvajanjem tega odloka opravljajo pristojne inšpekcijske službe za posamezna področja.

**38. člen**

(pričetek veljavnosti)

Ta odlok začne veljati petnajsti dan po objavi v Uradnem vestniku Mestne občine Ptuj.

Številka: 3505-9/2015

Datum:

**Obrazložitev:**

Mestni svet Mestne občine Ptuj je na svoji 20. redni seji, dne 18. 7. 2016 obravnaval dopolnjen osnutek Odloka o podrobnem občinskem prostorskem načrtu za enoto urejanja prostora RO15 Ptuj – Nova vas (v nadaljevanju: OPPN).

Na podlagi razprave in sprejetih stališčih do pripomb, podanih v času javne razgrnitve podrobnega načrta ter osnutka odloka, se je v nadaljevanju postopka priprave podrobnega načrta le-ta izdelal kot predlog.

V mesecu juliju 2016 je družba Umarh d.o.o., Ptuj, izdelala predlog OPPN. Predlog je bil dne 29. 7. 2016 posredovan pristojnim nosilcem urejanja prostora (datum na povratnicah je 2. 8. 2016). Pristojni nosilci naj bi v 30 dneh po prejemu gradiva izrekli svoje mnenje, ali izdelani predlog upošteva smernice, ki so jih podali k osnutku akta oziroma zahtevali še uskladitev.

Pristojni nosilci urejanja prostora in datumi so razvidni v spodnji tabeli.

PREGLEDNA TABELA

**Odlok o podrobnem občinskem prostorskem načrtu za enoto urejanja prostora RO15 Ptuj – Nova vas**

**številka projekta: 3505-9/2015**

**SEZNAM NOSILCEV UREJANJA PROSTORA - SMERNICE IN MNENJA**

|  |  |  |  |  |  |  |
| --- | --- | --- | --- | --- | --- | --- |
| **ŠT.:** | **SEZNAM NASLOVNIKOV:** | **PREJETA VLOGA ZA IZDAJO SMERNIC:** | **IZDANE SMERNICE:**  **(prispelo)** | **PREJETA VLOGA ZA IZDAJO MNENJA:** | **IZDANO MNENJE:**  **(prispelo)** | **PRIPOMBE:** |
| **1** | **Ministrstvo za okolje in prostor, Direkcija Republike Slovenije za vode, Sektor območja Drave, Krekova ulica 17, Maribor** (za področje voda) | 8. 3. 2016 | 29. 3. 2016  (30. 3. 2016) | 2. 8. 2016 | 17. 8. 2016  (19. 8. 2016) | POZ |
| **2** | **Zavod RS za varstvo narave, Območna enota Maribor, Pobreška cesta 20, Maribor** (za področje varstva narave) | 8. 3. 2016 | 17. 3. 2016  (24. 3. 2016)  Izdelava smernic in mnenja **ni potrebna!** | - |  | - |
| **3** | **Ministrstvo za kulturo, Direktorat za kulturno dediščino, Maistrova ulica 10, Ljubljana**  (za področje varstva kulturne dediščine) | 8. 3. 2016 | 6. 4. 2016  (8. 4. 2016)  Izdelava smernic in mnenja **ni potrebna!** | - |  | - |
| **3.a** | **Zavod za varstvo kulturne dediščine Slovenije, Območna enota Maribor, Slomškov trg 6, Maribor** (za področje varstva kulturne dediščine; v vednost - zaradi predhodne seznanitve s predvidenimi spremembami OPPN) | 8. 3. 2016 | (v vednost) | 2. 8. 2016 | (v vednost) | --- |
| **4** | **Ministrstvo za obrambo, Uprava RS za zaščito in reševanje,**  **Vojkova cesta 61, Ljubljana**  (za področje varstva pred naravnimi in drugimi nesrečami, vključno z varstvom pred požarom) | 8. 3. 2016 | 10. 3. 2016  (14. 3. 2016) | 2. 8. 2016 | 17. 8. 2016  (19. 8. 2016) | POZ |
| **5** | **Elektro Maribor, d.d., Vetrinjska ulica 2, Maribor** (za področje oskrbe z električno energijo) | 8. 3. 2016 | 18. 3. 2016  (22. 3. 2016) | 2. 8. 2016 | 4. 8. 2016  (8. 8. 2016) | POZ |
| **6** | **Komunalno podjetje Ptuj, d.d., Puhova ulica 10, Ptuj** (za področje oskrbe z vodo in odvajanja odplak) | 8. 3. 2016 | voda, kanalizacija  15. 3. 2016  (17. 3. 2016) | 2. 8. 2016 | 8. 8. 2016  (10. 8. 2016) | - vodovod:  POZ  - kanalizacija:  POZ |
| **7** | **Adriaplin d.o.o., Dunajska cesta 7, Ljubljana** (za področje oskrbe s plinom) | 8. 3. 2016 | 14. 3. 2016  (15. 3. 2016) | 2. 8. 2016 | 30. 8. 2016  (31. 8. 2016) | POZ |
| **8** | **Telekom Slovenije d.d., Sektor za dostopovna omrežja, Center za dostopovna omrežja Maribor – Murska sobota, Titova cesta 38, Maribor** (za področje umeščanja fiksne telefonije) | 8. 3. 2016 | 31. 3. 2016  (4. 4. 2016) | 2. 8. 2016 | 29. 8. 2016  (31. 8. 2016) | POZ |
| **9** | **Javne službe Ptuj d.o.o., Ulica heroja Lacka 3, Ptuj** (za področje oskrbe z vodo in odvajanja odplak, javne razsvetljave, odvoza komunalnih odpadkov ter zimskega vzdrževanja cest) | 8. 3. 2016 | 31. 3. 2016  (6. 4. 2016) | 2. 8. 2016 | 29. 8. 2016  (31. 8. 2016) | POZ |
| **10** | **Teleing d.o.o., Razkrižje 23, Razkrižje** (za kabelsko komunikacijski sistem) | 8. 3. 2016 | 8. 3. 2016  (9. 3. 2016) | 2. 8. 2016 | 16. 8. 2016  (17. 8. 2016) | POZ |
| **11** | **Mestna občina Ptuj, Oddelek za gospodarske dejavnosti, Mestni trg 1, Ptuj** (za področje prometa, za občinske ceste) | 8. 3. 2016 | 12. 4. 2016  (14. 4. 2016) | 2. 8. 2016 | 19. 8. 2016  (25. 8. 2016) | POZ |
| **12** | **Ministrstvo za okolje in prostor, Direktorat za okolje, Sektor za strateško presojo vplivov na okolje (CPVO), Dunajska cesta 48, Ljubljana** (udeleženec na podlagi 4. odstavka 58. člena ZPNačrt - potrebnost izvedbe postopka CPVO) | 11. 3. 2016 | 21. 3. 2016  (25. 3. 2016) |  |  | NI potrebno izvesti postopka CPVO \* |

\* Odločba Ministrstva za okolje in prostor:

35409-74/2016/2, z dne 21. 3. 2016 (prejeto: 25. 3. 2016): NI potrebno izvesti celovite presoje vplivov na okolje

Obrazložitev sprememb:

- V odloku in grafičnem delu so smiselno vključena potrjena Stališča do pripomb javnosti podanih v času javne razgrnitve dopolnjenega osnutka OPPN, ki jih je sprejel mestni svet na svoji 20. redni seji dne 18. 7. 2016.

- V skladu z besedilom sklepa, ki ga je sprejel mestni svet na svoji 20. redni seji dne 18. 7. 2016, je pripravljavcu gradiva naloženo, da preuči in smiselno upošteva stališča delovnih teles in razpravo na julijski seji mestnega sveta, ter jih vključi v besedilo predloga odloka. V skladu s sklepom je pripravljavec izdelal še variantno rešitev prometne ureditve z obračališčem in razširjeno cesto s kolesarsko stezo (v prilogi) iz katere je razvidno, da se v primeru take ureditve (obračališče, širina cestišča 2x3 m, kolesarska steza širine 1,2 m in pločnik širine 1 m) gradbene parcele tako zožijo, da več ne dosegamo minimalnih odmikov od parcelnih mej, ob njih ni možno urediti vrtov. Posledično odpadeta tudi 2 gradbeni parceli s predvidenima hišama, saj se delež prometnih površin poveča iz 9 % na 17 %. Ker je taka rešitev neracionalna, ostajamo pri prvotnem predlogu z izogibališčem in prvotnim cestnim profilom.

- V odloku so vključene tudi določene spremembe 20. in 21. člena, ki jih je zahteval nosilec urejanja prostora Adriaplin d.o.o., pred izdajo pozitivnega mnenja (korespondenca med izdelovalcem in Adriaplinom d.o.o. je shranjena v spisu postopka).

- V predlogu odloka je uskladitev besedila z zahtevami iz podanih mnenj nosilcev urejanja prostora napisana *ležeče.*

Ker je iz pridobljenih mnenj razvidno, da so v predlogu smernice upoštevane in usklajene, sprejme mestni svet usklajen predlog podrobnega načrta z odlokom.

Predlagam, da mestni svet obravnava in sprejeme predlog Odloka o podrobnem občinskem prostorskem načrtu za enoto urejanja prostora RO15 Ptuj – Nova vas v predloženem besedilu.

Pripravili:

Snežana Sešel

Urška Berlič

|  |  |  |
| --- | --- | --- |
|  |  | Miran SENČAR,  župan Mestne občine Ptuj |